**ΠΕΡΙΓΡΑΦΗ ΘΕΣΕΩΣ ΕΡΓΑΣΙΑΣ ΕΠΙΣΤΗΜΟΝΑ ΤΟΥ ΕΡΓΑΣΤΗΡΙΟΥ ΕΞΩΤΕΡΙΚΟΥ ΕΛΕΓΧΟΥ ΠΟΙΟΤΗΤΑΣ ΓΕΝΙΚΗΣ ΑΙΜΑΤΟΣ**

**Απαραίτητα Προσόντα**

* Πανεπιστημιακή επιμόρφωση στον τομέα της Χημείας ή Βιολογίας

**Προσόντα που θα αξιολογηθούν επιπρόσθετα**

* Μεταπτυχιακή επιμόρφωση. Θα εκτιμηθεί ειδικά μεταπτυχιακή επιμόρφωση σε σχέση με εξωτερικό έλεγχο ποιότητας ή διαπίστευση
* Διδακτορικό. Θα εκτιμηθεί ειδικά διδακτορικό σε σχέση με εξωτερικό έλεγχο ποιότητας ή διαπίστευση
* Προϋπηρεσία. Θα εκτιμηθεί ειδικά προϋπηρεσία σε σχέση με εξωτερικό έλεγχο ποιότητας ή διαπίστευση
* Επιστημονικά Συνέδρια και Ημερίδες. Θα εκτιμηθεί ειδικά αν η θεματολογία συνεδρίων έχει σχέση με έλεγχο ποιότητας ή διαπίστευση
* Περιλήψεις ανακοινώσεις σε Συνέδρια ή Ημερίδες. Θα εκτιμηθεί ειδικά αν η θεματολογία συνεδρίων έχει σχέση με έλεγχο ποιότητας ή διαπίστευση.
* Δημοσιεύσεις. Θα εκτιμηθεί ειδικά αν η θεματολογία των δημοσιεύσεων έχει σχέση με έλεγχο ποιότητας ή διαπίστευση

**Τα καθήκοντα του επιστήμονα του ΕΕΠΓΑ θα είναι τα πιο κάτω:**

* Καθημερινή παρουσία στο χώρο του Εργαστηρίου (ωράριο εργασίας)
* Καθημερινή επικοινωνία με τα εργαστήρια που συμμετέχουν σε δοκιμές ικανότητας.
* Καθημερινή επικοινωνία με τον υπεύθυνο του Εργαστηρίου κ. Θεοδώρου με ηλεκτρονική αλληλογραφία, αλλά και τηλεφωνικώς αν χρειαστεί για θέματα του Εργαστηρίου.
* Εβδομαδιαία επικοινωνία με τηλεδιάσκεψη (skype) με τον υπεύθυνο του Εργαστηρίου για τον προγραμματισμό των εξωτερικών ελέγχων και την επίλυση θεμάτων ερμηνείας των αποτελεσμάτων.
* Επικοινωνία με το τμήμα Αιμοδοσίας του Γ.Ν. «Ο ΑΓΙΟΣ ΑΝΔΡΕΑΣ» ΠΑΤΡΩΝ για εξασφάλιση των ασκών αίματος που απαιτούνται για τη παρασκευή των δειγμάτων.
* Παρασκευή και συσκευασία των δειγμάτων για τον Εξωτερικό Έλεγχο Ποιότητας Γενικής Αίματος σε συνεργασία με τον υπεύθυνο του Εργαστηρίου.
* Συμμετοχή στη διεξαγωγή δοκιμασιών ομοιογένειας και σταθερότητας των παραγόμενων των δειγμάτων.
* Προγραμματισμός και διεκπεραίωση των δοκιμών ικανότητας Εξωτερικού Ελέγχου Ποιότητας για τη Μορφολογία σε συνεργασία με τον υπεύθυνο του Εργαστηρίου.
* Εφαρμογή του Συστήματος Διαχείρισης Ποιότητας του Εργαστηρίου.
* Συμμετοχή στις ετήσιες επιτηρήσεις του συστήματος ποιότητας που θα διεξάγονται στο χώρο του Εργαστηρίου από το Ε.ΣΥ.Δ..
* Η παρακολούθηση της επάρκειας των αναλωσίμων ειδών του Εργαστηρίου σε συνεργασία με τον Υπεύθυνο του Εργαστηρίου.